Thuirt ball na sgìre ann am Pàrlamaid na h-Alba, Ceit Fhoirbeis, gur aithne do Riaghaltas na h-Alba gu bheil cion bun-structair anns an Eilean Sgitheanach mu choinneimh àrdachadh mòr ann an àireamh an luchd-turais. Choinnich am Ball-Pàrlamaid ri Rùnaire a' Chultair agus Turasachd, Fiona Hyslop, an-dè a dh'innse dhi mun dragh gum faodadh cion ghoireasan, mar phàirceadh agus taighean-beaga, cron a dhèanamh air a' ghnìomhachas.